Z nekom ste me zamenjali.
Kot kaže, vas je nekdo zelo prizadel.
Skrivnost je orožje.
Nož vpogleda, ki ga lahko uporabite
ali ga uporabijo proti vam.
Uporaba orožja spremeni tako žrtev kot tistega, ki ga vihti.
Vemo, da je bil nekdanji kandidat za župana Andrew Finney umorjen.
Posluh! Finney je prioriteta.
Če je verjeti njegovim sodelavcem, je podpiral Oakland,
je pa imel temačno skrivnost.
Bil je trgovec z ljudmi.
Vemo, da je podkupil organe pregona, da prikrijejo njegove zločine,
ampak nekdo ga je izsiljeval.
Ko je dojel, da lahko spregovori, ga je hotel utišati.
Pogosto so tisti, ki so vam najbližje, varuhi vaših najglobljih skrivnosti.
Skrbi vas, da bodo nekega dne...
ČAS SMRTI 15.47
...ko bodo tiho odšli skozi zadnja vrata,
tiste dragocene resnice uporabili proti vam.
MRTEV
Rada bi vedela, katere skrivnosti je Finney še odnesel s seboj v grob.
Te skrivnosti in oseba, ki ga je ubila...
lahko enkrat za vselej ustavijo
vodjo trgovine z ljudmi.
To bom pripisala temu, da spet piješ.
Halo?
Oprosti, srček. Kaj si rekla?
Kaj ti je? Že dva dni si kot zombi.
Stres je kriv. Ne morem spati.
Zbrihtaj se, spij kofein, karkoli. Danes je pomemben dan.
Drži.
- Jutro! - Hej.
- Si pripravljena na šolo? - Ja. Mislim.
V redu.
Zelo sem ponosna nate.
Vrnitev v normalo bo koristila tebi in družini.
Najprej ponovimo pravila, da bo jasno.
Vsako uro nama napišeš SMS. Lokacijo imaš vklopljeno.
Samo v šoli si. Prijateljice te peljejo na trening.
- Se ti ne zdi, da pretiravaš? - Ne, ravno nasprotno.
- Ne moreva je šolati doma. - Zakaj ne? Isto snov jo lahko naučiva.
Strinjam se glede varnosti, o realizaciji pa se bomo še pogovorili.
Mogoče nekoč, ne pa danes.
Mora biti neodvisna.
Seveda. Kdaj je konec treninga?
- Pote bom prišel. - Ne.
- Trini. - S prijateljicami bom šla.
V redu je. Rada bi šla v šolo.
- Pripravljena sem. - Če je prehitro, je prehitro.
Rekla sta, naj se sama odločim. Mi zaupata ali ne?
Seveda. Seveda.
Veš, da se lahko pogovoriš z nama.
Bolj ko se pogovarjamo kot družina, bolje nam bo. Ja?
Truplo kandidata za župana Andrewa Finneyja
je v parkirni garaži našel pisarniški delavec.
Kaj bo dobrega?
Finneyja je pred pisarno ubil...
Poslušajta. Nekaj vama moram povedati.
- Mislim, da moramo preveriti Evo. - Kaj? Zakaj?
Ker jo je Finney prodajal, ko je bila najstnica.
Porkadrek.
Ne vemo, ali ga je ubila, je pa imela motiv.
Res je bila čudna tisti dan, ko sva sledila Finneyju.
Tih si, Aames.
Mislim, da je Eva zadnja videla Finneyja živega.
Imela je priložnost.
Na posnetku se vidi, da je bila v garaži 13 minut, preden je Finney umrl.
Čakaj malo.
Z vsem spoštovanjem, to pomeni, da bi vseeno lahko bil kdo drug.
Zadnja oseba, ki je Finneyja videla živega, je vozila tisti avto.
- Ja. To bi lahko bila Eva. - Lahko bi bil tudi Bill Ochoa.
Če se je bal, da ga bo Finney izdal, bi imel motiv, ne?
Strinjam se. Ugotoviti moramo, kdo je vozil.
Nazaj na postajo moram.
Kaj bomo glede Eve?
Ugotoviti moramo, kam je šla po obisku Finneyja.
Ne hodi k njej, Poppy. Vem, da je prestala pekel,
a mogoče je osumljenka.
Hej, Pop.
Se lahko pogovoriva?
Ne. Ne zdaj, Markus.
POLICIJA
Rad bi vas pohvalil, ker ste pripravljeni delati tako kmalu po primeru Mills.
Vem, da ste utrujeni. Tudi jaz sem.
Ne pozabite, izogibajte se novinarjem.
Zaenkrat nimamo komentarja.
Izsledili smo strežnike s posnetki kamer iz hiše, kjer je bil seksžur.
Kamere so v lasti Billa Ochoe, ene od strank.
Na strežniku so posnetki moških, ki na teh žurih seksajo z mladoletnicami.
Posnetki so stari več let.
Na enem je Finney z mladoletnico.
Policiste sem poslal po Ochoo
zaradi morebitnega izsiljevanja.
Medtem preverite Finneyjeva e-sporočila,
stike, klice, bančne izpiske, očividce.
Finneyjev morilec je na prostosti, tožilstvo pa hoče nekoga v priporu.
Naredimo to.
- So sodelavci kaj povedali? - Ne.
Še poskušaj.
Jaz bi zaslišal Ochoo.
- Zakaj? - Ker ga lahko zlomim.
Osebno je.
Prav. Imamo delno registrsko avta, ki je zbil Finneyja.
Ko zaslišiš Ochoo, preveri zadevo.
Avto smo izsledili do trgovca z avti. Ime mu je Nico Zebka.
Preveri in javi, kaj boš izvedel.
Od umora Andrewa Finneyja je minilo 48 ur.
Območje San Francisca je še vedno v šoku zaradi domnevne usmrtitve.
Policija ne ve, kdo ga je ubil in zakaj.
- Več osumljencev je v priporu. - Prestrašila si me.
Novice sem gledala. Vesela sem te.
Razmišljam o vseh tistih drugih strankah.
Mislim, da bi se jih morali sami lotiti. Brez policije.
Ja, ja, mogoče.
Na parkirišču sem videla sumljive tipe.
- Skušala sem jih pregnati. - Vedno je kaj.
- Takoj bom. - Ja. Prav.
13.00: KOSILO Z VINCEOM 16.00: SERVIS ZA AVTO
Sestanek prestavimo na četrto.
- Iščeš kaj? - Kuli.
Hvala. Si jih videla?
Skušam se spomniti registrske.
Ne. Ne, ni jih bilo.
Kdaj se bomo osredotočili na druge stranke?
To prepusti meni. Ti se osredotoči na svoje duševno zdravje.
To mi pomaga. Kaj zdaj?
Še enkrat sem hotela pregledati Ochoove posnetke.
Dobro. S teboj grem.
Hočem seznam stikov s tehnološkega oddelka.
Je to lov na čarovnice?
Ne, ne, to je lov na človeka.
Ugotavljam, zakaj je bil kandidat za župana ubit
in zakaj ima Billovo podjetje posnetke moških z mladoletnicami,
med katerimi je tudi mladi Andrew Finney.
Kako sta bila dogovorjena?
Finney postane župan in skrbi, da vaši posli lepo tečejo.
Ker pa bi povedal za vašo trgovino z ljudmi, ste ga utišali.
Ni vam treba odgovoriti.
Investitor sem. Veliko stikov imam.
Nisem vpleten v to.
Posiljevalec ste, Bill.
In mogoče tudi trgovec z ljudmi. Morda celo morilec.
Izvedel bom resnico, če boste sodelovali ali ne.
Moja stranka ne bo obtožena spolne zlorabe mladoletne osebe,
ker je obtoženka nezanesljiva priča.
Ušla je od doma in zaužila je mamila.
Obtožba zaradi otroške pornografije je smešna.
Moja stranka ni vedela za te posnetke.
Imate še kakšno pričo?
Nihče ne bo pričal, da sem koga napadel, ker nisem.
Ne rabim še ene priče. Že jo imam.
Njeno pričanje vas bo pokopalo.
Dovolj je.
Kar pike dobim.
AF. Finneyjev posnetek?
Ja.
Predvajaj ga.
- Eva. - Predvajaj ga, Poppy.
- Samo na WC skočim. - Kar počasi.
Mojbog.
- Kaj? - To je Nadia.
Punca, o kateri si mi povedala v intervjuju?
- Ja. - Porkadrek.
Vedela je za kamero. Je nastavila past Finneyju?
Morava jo najti.
Mogoče ve, kako je posnetek končal pri Ochoi in kdo še ga je videl.
To bi naju lahko pripeljalo do izsiljevalca.
Pomiri se. Počasi.
- Zakaj skušaš zavlačevati? - To sploh ni res.
Stanje je napeto. Samo previdna sem.
Zaradi mene ali sebe?
- Eva. - Ne bom ovinkarila.
Vem, kako se Nadia piše.
Če bi jo rada našla, boš rabila mojo pomoč.
Ja.
Ni zabavno, ko nimaš nadzora, ne?
V šolo moram. Javim, ko jo najdem.
- Hej. - Hej.
Noro je biti spet v šoli.
Nisem mislila, da bom pogrešala šolske makarone,
a drugače je, če jih dolgo ne ješ.
Pri zgodovini sem spoznala prijateljico. Gremo potem kam?
Učiti se moram. Živčna sem, ker sem v zaostanku.
- Prav. - Hej, Trini. Kako si?
- V redu. - Dobro.
Kdaj pride Aubrey iz zavoda? Menda je v hudi kaši.
Zakaj pa ti nisi?
In Melanie, ne bi tudi ti morala biti v težavah,
ker si bila čisto prava prostitutka?
Vlačuga.
Veš,
tudi jaz bi bila nesramna, če bi bila tako grda kot ti, Catie.
Klinc vaju gleda.
Znam se postaviti zase. Ja?
- Hej, očka. - Hej.
Kaj pa ti tu?
Nisva govorila, odkar sva bila pri Bugu.
Še vedno ugotavljam, kaj si mislim o tem.
O mami.
Ne vem, ali je bila njena žrtev plemenita ali sebična.
Poznali smo samo delce nje.
Vsa ta leta sem mislil, da me je zapustila.
Jezen sem nase, ker sem mislil, da nisem dovolj.
Pojma nisem imel, kaj je prestajala. Če bi, bi takrat ubil Alexandra.
Težko sprejmem, da tega nisem vedel.
Ob tem se sprašujem, česa ne vem o svojih hčerah.
- Kaj pa govoriš? - Nisem vedel za Shirley.
Mogoče sta tudi Des in Cydie trpeli.
Samo...
Rad bi vedel, da ste v redu, ko me več ne bo.
Ne maram, ko tako govoriš.
Ne bom vedno tu, da zaščitim družino.
To bo nekoč tvoja odgovornost.
Boš povedala sestrama, kar je Bug rekel?
Kakorkoli se odločiš,
ta družina res ne rabi nečesa, da nas razdvoji.
Hvala, da si me poklical. To me zamoti.
Poslušaj.
Poklical sem te, ker rabim uslugo.
Me skušaš vreči na finto?
Skušam biti iskren s teboj.
Prav, povej. Poslušam.
Trini mora pričati proti Billu Ochoi na predhodnem zaslišanju.
Identifikacija ni dovolj.
Dlje ko čakamo, bolj bodo odvetniki raztrgali njeno zgodbo.
S Trinino pomočjo
ga mogoče lahko zašijemo za posilstvo in Finneyjev umor.
Vprašal jo bom.
Če to pomeni, da ga bodo poslali v zapor,
bo gotovo pričala. Upam.
V redu. Sporoči mi.
Ne vem, kako vama lahko pomagam.
Res ne? Avto iz vaše trgovine je bil uporabljen pri umoru Andrewa Finneyja.
- To pomeni, da ste soudeleženec. - Vpleten v umor.
Na to sploh nisem pomislil. Prav imaš.
- Zaenkrat vemo to. - Točno.
- Nisem vedel, za kaj so uporabili avto. - Ste pa vedeli, da so ga uporabili.
Kar naprej dobivam zahteve, da pošljem avte na dogodke.
Kakšne dogodke?
Ne vem. Nisem povabljen. Prejmem zahtevo in jo izpolnim.
Prisežem. Prijatelj Kevin Sun mi je uredil ta posel.
Shranil sem vsa sporočila.
NEZNANO
Questeur. Aplikacija je drugačna.
- Kdaj ste jih dobili? - Ne vem. Več jih je.
- Enajstega ste dobili eno. - Takrat je bil seksžur.
Kdo vam pošilja sporočila?
Anonimna so. Dobim podatke in uredim zadevo.
Ne odgovarjate nanje?
Ne da se. Komunikacija je enosmerna.
Aplikacija ne deluje tako. Hočem kopije.
Aames res misli, da je to najboljši način, da zašijemo Ochoo?
Ne samo to. Morda je ključno za vse skupaj.
- Hej. - Hej.
Kako je bilo v šoli?
Kaj se dogaja?
Aames misli, da je Ochoa mogoče umoril Finneyja.
Zbirajo obtožbe proti njemu, vključno z napadom.
Morala bi pričati.
To pomeni, da bi govorila o tem, kaj se je zgodilo. Ga imenovala.
To hočeta?
Samo če si ti za.
Prav. Ja.
Nalogo grem delat. Lahko noč.
Eva?
Vedela sem.
Vedela sem, da si brskala po mojih rečeh.
Kaj hočeš?
Resnico. Za spremembo.
Resnico?
Kaj se je po tvoje zgodilo? Očitno si vse pogruntala.
Lagala si mi.
Izrabila si me, da se približaš Finneyju.
Ko si mislila, da tvoji pravici ne bo zadoščeno, si šla k njemu.
Kamera te je posnela.
Misliš, da sem ubila Finneyja?
- Nisem ga ubila. - Zakaj si šla tja?
Povedala ti bom isto, kar sem policajem.
- So te zaslišali? - Ja, Poppy. Hvala za to.
Ponovila bom, saj drugače ne boš dojela.
Samo govorila sem z njim.
Zakaj mi nisi povedala?
Ker bi mi rekla, naj ne hodim, da ogrožam primer.
In verjemi...
želim si, da bi vozila tisti avto.
Žal ti ne morem zaupati.
Si mi sploh kdaj?
Malo si shujšala od vseh teh solat in tega.
- Lep vrat imaš. - Trudim se. Lep vrat, kaj?
Ja. Ta del... Pri hujšanju je vrat prvi.
Ja.
- Punci, pridita sem. - Naju je pozval?
Ja. Kaj si naredila?
Nič.
- Poppy. - Poppy. Šment.
Hej, očka. Kaj se dogaja?
- Ti pomagava? - Ni treba. Usedita se.
Nekaj sem vaju hotel vprašati.
Kaj želita narediti s svojim življenjem?
Je to pravo vprašanje?
Kaj se dogaja, očka?
Skušam samo...
Samo...
V vašem imenu sem sprejemal odločitve, ki so vam oblikovale življenje.
Tako mora biti.
Veliko razmišljam o tem, kaj pustimo za seboj.
Motoristični klub, Knock.
Punce, ve ste moja najdragocenejša zapuščina.
- Ti je zdravnik kaj takega rekel? - Des...
Ne, ne. To ni povezano s KTE-jem.
Če sta hoteli narediti kaj posebnega s svojim življenjem, pa nista,
ker sta se bali mojega odziva ali sta mislili, da morata to skrivati pred menoj...
Nočem vaju ovirati, da to naredita ali rečeta.
Nikoli nisem hotel biti...
Nisem hotel, da bi bil Knock breme.
Ja.
Si prepričan, da je moral Nico sem pripeljati avto?
Ja. Ni kamer.
Nekaj sem te hotel vprašati.
Si pogrešal Oaklandsko policijo po odhodu?
Razmišljaš o odhodu?
Vse to z Emily Mills, odnos do Dree in Trini...
Nisem prepričan, da sodim tja.
Zasebni sektor ni slab.
Pokojnina ni vrhunska, je pa delo lahko boljše,
- če imaš ob sebi prave ljudi. - Točno to sem imel v mislih.
Oprostite. Oaklandska policija.
Ste v zadnjih dneh videli parkirano črno chevy impalo v bližini?
Takšna je.
Ja. Ta avto je bil pred časom parkiran tu. Točno tam.
- Ste videli, kdo ga je odpeljal? - Seveda. Lepa stvarca.
- Ženska? - Črnka. Mlada.
- Ona? - Ne. Mlajša.
Katera od teh?
Ne, nobena.
Punce, ki je odpeljala tisti avto, ni na teh slikah.
Poslal bom nekoga. Opisali ji boste punco.
- Bom imel kaj od tega? - Bomo uredili.
Hvala.
NEOPAZEN AVTO. 21.00.
Uporabnik je preko Questeurja pri Nicu naročil avto?
Aha.
V Questeurju je skrita enosmerna funkcija za pošiljanje sporočil?
Tako je. Sporočila naj bi bila šifrirana. Ne vemo, kdo jih je poslal.
Kaj?
- Mislim, da sva se oba motila. - Malo več boš moral povedati.
Govorim o Evi in Billu Ochoi.
- Zakaj? - Poslušaj.
Aames je poslal risarko k moškemu, ki morda lahko prepozna voznico.
Rekel je, da je šlo za mladenko, a je izločil Evo.
- Lahko se moti. - Mogoče.
Ampak to bi pomenilo, da tudi Ochoa ni ubil Finneyja.
Še vedno je lahko vodja trgovine z ljudmi.
Ampak ne, ni naš morilec.
Bi lahko razvil funkcijo za sporočila?
Ne, ima pa dovolj denarja, da nekomu plača.
Najbrž je dostopna samo razvijalcu.
Kdo pa je razvijalec, če ne Bill?
Z Leejem Hackmanom moram govoriti.
Poppy?
Sybil.
- Lepo te je spet videti. - Enako.
Zadnjič sem bila na kosilu s tvojim očetom.
Kaj res?
- Kaj te je prineslo sem? - K Leeju sem prišla.
Je vse v redu?
Ne vem, je pa nujno. Za vajino podjetje gre.
- Mislim, da Lee ni iskren do mene. - Žal mi je.
Stvari dela po svoje.
Njegov fantovski klub bi bilo treba malo posodobiti.
Pridi.
Mreža bo prekinjena...
- Sybil, sestanek imamo. - Vem.
Urejamo načrte za slovesnost naslednji teden.
- To bo počakalo. - Prav.
Pustite nas za minutko.
- Seveda. - Hvala.
Torej?
Prav, poslušam vaju.
Pri vaši aplikaciji je nekaj sumljivega.
V njej smo našli skrito funkcijo za pošiljanje sporočil.
RABIM AVTO. 20.00.
- Kako ste to našli? - Lee.
To ni moje maslo. Prvič vidim.
Kdorkoli jo je razvil, preko nje pošilja zasebna anonimna sporočila.
Mislim, da z njimi upravljajo trgovino z ljudmi.
Na stotine inženirjev zaposlujem. Kateri koli bi lahko to naredil, ne?
Moje raziskave kažejo,
da so to funkcijo morda uporabili za naročilo Finneyjevega umora.
Nisem vpleten v trgovino z ljudmi ali umor. To je noro.
Če želite preveriti to absurdno trditev, izvolite, a izgubljali boste čas.
Delo me čaka.
Ezra.
Izbrisala si pričanje žrtve?
Kaj?
Nekdo me je poklical in rekel, da si sabotirala zgodbo.
Da je ena Finneyjevih žrtev spregovorila.
Nisem sabotirala zgodbe.
- Kaj pa si naredila? - Odločitev sem sprejela.
Ni se mi zdelo, da jo moram vključiti.
Mogoče bi imela precejšen vpliv na primer,
ker se je zgodilo, preden so ga ubili.
Ne moreš me kaznovati. Ne znam napovedati prihodnosti.
Torej je vse res?
Poslušaj. Pomiri se in poslušaj. Pogovoriva se.
Ne. Ne. Lažeš mi, Poppy.
Ne delam z lažnivci.
Kaj to pomeni?
Mogoče te bom tožil, da boš vrnila vse, kar si dobila.
- Ka... - To pomeni.
- Kaj? Ezra. - Ne.
- Lahko se pogovoriva. - Ne. Končala sva.
- Prosim? - Ti to resno, jebela?
Ti ni všeč, ko resnico uporabijo proti tebi?
- S tem se preživljam. - Življenje si mi zjebala.
Nisem te silila. Kadarkoli bi lahko odšla.
Pajade. Vse bi naredila, da bi dobila svojo zgodbo.
Ti si prišla k meni in me prosila za pomoč.
Oprosti, ker sem te obtožila Finneyjevega umora.
Samo pomagati sem hotela. Tebi in vsem tistim puncam.
Veš, kaj je tvoja težava? Ne maraš biti zlobnica.
Tudi ko si.
Boisterous grozi, da bom morala vrniti ves denar, ki sem ga dobila.
Lahko izgubim hišo. Vse lahko izgubim.
Resnico sem povedala.
"Resnico."
Imam skico osumljenke, ki je vozila avto.
- To je Rochelle. - Kdo?
Rochelle Johnson.
Gremo ponjo.
V redu.
Nekaj imam zate.
- Zdaj pa ti. - Ne, ne.
Ne.
Mami! Ati!
Čakajta. Čakajta, prosim! Čakajta! Čakajte!
Zakaj se boji?
Se opravičujem.
- Si v redu? - Ja.
Pridi v mojo pisarno.
Ni se ti treba pretvarjati, da si OK.
Moram se.
Zakaj?
Če nisem popolna, bo vse razpadlo.
- Zakaj tako misliš? - Ker je že.
Moj oče...
To je varen prostor. Karkoli rečeš, bo ostalo med nama.
Staršem gre bolje, ko gre meni dobro.
Zato moram biti v redu. Spet moram biti dobro.
Zato se moram osredotočiti na šolo in pričanje proti...
Starši vedo, kako se počutiš?
Vem, kako težko se ti to zdi.
Ne veste.
Poglej me.
Pri tvojih letih sem bila v popolnoma enakem položaju kot ti.
Popolnoma enakem.
Delala sem napake.
Nekatere po tuji krivdi, druge po svoji.
Bojim se jima povedati, kako čutim.
Predvsem očetu.
Ni v redu.
Veš, kaj?
Takole se zmeniva.
Če narediš tisto, česar se bojiš, bom jaz...
sprejela odgovornost za svoje napake.
Če boš pričala proti svojemu napadalcu, ti bom stala ob strani.
Obljubim.
- Presenečena sem, da si prišla. - Jaz pa, da si klicala.
Rada bi se opravičila za prej.
Bo vse v redu z Boisterousom?
Ne vem še.
Bom že uredila.
Poslušaj.
Nisem ti hotela dati občutka, da ti ne verjamem
ali da te skušam nadzorovati. Nisem te.
Samo...
Morala sem zaščititi tiste punce, saj bi tudi jaz lahko bila med njimi.
Rochelle je zbila Finneyja.
Mi zdaj zaupaš?
Aames jo išče.
Ampak...
Ampak še vedno ne razumem, zakaj je ravno Rochelle šla po avto.
- Mogoče ni imela kaj izgubiti. - Kaj pa je imela od tega?
Ona že ne upravlja te trgovine.
Poznam nekoga, ki nama lahko pomaga.
Našla sem Nadio.
Že nekaj časa imam njen naslov, a sem se bala soočenja z njo.
Trini me je navdala s pogumom. Kdo bi si mislil.
Trini. Pogumna punca.
Z njeno pomočjo bo pravici morda končno zadoščeno. Za vse vas.
Kako je bilo v šoli?
- Služba je v redu? - Saj veš. Je, kot je.
Kaj je z vama?
Nič, miška. Samo utrujen sem.
Jaz pa nisem? Že več dni si čisto odsoten.
- Ne vem, kaj se dogaja s teboj... - Pije.
Videla sem ga. V pisarni.
Poslušaj...
- Vem. Vem. - Ne. Ne.
- Ne delaj mi tega. - Ni mi lahko.
- Nam. - Trudim se.
- Res? - Vem.
Mislila sem, da je to za nama. Zdaj boš začel piti?
- Pusti mi do besede! - Kako...
Nehajta! Nehajta se prepirati, prosim.
Te zanima, kako je bilo v šoli? Grozno.
Vajina popolna deklica je dobila enko.
Enko.
- V redu je, miška. V redu je. - Ne, ni.
- Zaradi mene pije. - Ne. Ne, miška.
Nisi ti kriva.
Nikoli nisi bila ti kriva in nikoli ne boš.
Moram prevzeti odgovornost za svoja dejanja.
Vem, da pritiskam nate,
ampak moja ljubezen do tebe ni odvisna od ocen.
Niti približno. Nikoli ni bila.
Oprosti, ker sem ti dala tak občutek.
Oba te imava zelo rada, punčka.
Tega bremena nisem hotel prenesti nate.
- Ja? - Ja.
Si prepričana o tem?
Živijo, sem Poppy Scoville.
Vem, kdo ste. Kaj hočete?
Živijo.
Oprosti, ker sem kar prišla.
Lepo te je videti.
Nadia, neizmerno me je sram zaradi vsega, kar se je zgodilo.
Hotela sem ti povedati, da se trudim.
Trudim se odkupiti...
za svoja dejanja.
Ni mi treba odpustiti, rada bi le, da veš, kako zelo mi je žal.
Zaradi tebe so me prodajali.
Me označili.
Zaradi tebe se mi je življenje za vedno spremenilo.
Ampak spremenila sem se.
Duševne rane so se mi zacelile.
Odpuščam ti.
Hvala ti.
Zakaj potrebujeta mene, če vesta, da je Rochelle ubila Finneyja?
Dvomim, da Rochelle upravlja trgovino.
Nekdo drug je izsiljeval Finneyja.
- Jaz ne. - Ne. Ne praviva tega.
Obstaja pa star posnetek, na katerem sta s Finneyjem.
Je vedel, da ga snemaš?
Ne.
Poslal me je k prijatelju, a ga ni zanimalo.
Čez nekaj dni mi je ta prijatelj poslal anonimno sporočilo.
- Anonimno? - Ja.
Očitno sta se sprla, saj mi je naročil, naj nastavim kamero, da se maščuje.
Kaj si ti imela od tega?
Hotela sem le dovolj za študij in novo življenje.
Obljubil je, da mi bo pomagal priti na Stanford.
Kdo je bil ta prijatelj?
Lee Hackman?
Kako si vedela?
Mislim, da nam Lee Hackman že ves čas laže.
- Misliš, da je naročil Finneyjev umor? - Ne vem.
Bi pa lahko bil vodja trgovine z ljudmi.
- Hej, očka. - Hej.
Hvala.
Vse življenje sem hotela, da je mama popolna,
saj že vse življenje žalujem za njo.
Ne morem dojeti, kaj je žrtvovala...
- da bi skrila svojo bolečino pred nami. - Vem.
Mislim, da so nam njeno trpljenje in skrivnosti škodili.
Leta so škodili naši družini.
Mogoče imaš prav, Popsi.
Bila sem priča združenju dveh oseb po letih in letih skrivnosti.
To jima je pomagalo.
Ne bom več imela skrivnosti pred Des in Cydie.
Tvoji sestri sta močni. Razumeli bosta.
Družina smo.
Vedno bomo.
Pri skrivnostih je najhujši kaos, ki ga pustijo za seboj.
Skrivnosti te ločijo od vsega, kar ceniš,
kar te opredeljuje, dokler ne pozabiš, kdo si.
V točno tistem trenutku
si najbolj ranljiv, dovzeten za izkoriščanje.
Ta trgovina z ljudmi je bila mogoča samo zato,
ker je bilo toliko ljudi pripravljeno prikrivati skrivnosti.
Toliko jih je bilo pripravljeno izločiti mlade ženske, dokler jih niso uničili.
- SI V REDU, EVA? - BOLJE KOT KADARKOLI.
SUPER. SE VIDIVA.
Mlada prostitutka Rochelle
je osumljena umora Andrewa Finneyja.
Zaenkrat je še niso ujeli.
Lahko le sklepamo, da je bilo njeno dejanje še en obupan poskus
za ohranitev skrivnosti.
Iskreno, dovolj imam skrivnosti.
Dovolj imam ljudi, ki jih uporabijo, da škodijo drugim.
Zato vam nekaj obljubljam.
Vodja trgovine z ljudmi je še vedno na prostosti.
Našla ga bom.
Obljubim, da vam bom vedno povedala resnico.
Sem Poppy Scoville
in rada bi, da še enkrat razmislite.
Ne morem verjeti glede mame.
Zato se je očka zadnjič vedel tako čudno.
Že nekaj časa sem vama hotela povedati,
a sem se bala...
da me bosta sovražili.
Sovražili. Zakaj?
Ker razdvajam našo družino.
Ne, ne.
Ne, nikoli. Nikoli.
Najina sestra si, Poppy.
Ob tem Alexandru sem pomislila na Melanie.
Če bi me zapustila zaradi bioloških staršev, bi me strlo.
Nič ne bo spremenilo njenih čustev do tebe.
Biologija ni edino, kar iz tebe naredi starša.
Prav?
Je zelo pocukrano, če rečem, da te imam rada?
Rada imam to čudno družino.
Je.
Ampak naj ti bo.
Rada vaju imam.
Kaj se je zgodilo s teboj?
- Ne poznam te. - Hej.
Ta družina je čisto v riti.
Kaj se dogaja? Imava rojstni dan?
- Ponovi. Ponovi. - Je sveti nikoli?
Rada naju imaš.
Živijo.
- Hej. - Oj.
Kako si, Trini?
Bolje. Hvala.
- Aames je na poti. - Dobro.
Bi kdo kaj spil ali pojedel?
- Miška? - Ne, hvala.
- Nič ne bom. - Res?
- Ja. Hvala. - Po nekaj skočim.
Prav.
- Hej. Kako si? - Zelo dobro.
Živijo, ravnateljica.
- Kako si? - Hvala, da ste prišli.
Vesta za pijačo.
Trini me je videla. Sinoči je povedala Zarini.
Je pa bilo v redu. Po dolgem času smo se spet počutili kot družina.
Popolnoma te razumem.
Poslušaj.
Oprosti, ker sem te poljubil in te spravil v neprijeten položaj.
- Naročiva nekaj. - Ja.
- Dve kavi, prosim. - Takoj.
Glej ga.
- Hej. - Hej.
Kje si bil?
Mislil sem, da imam sled o Rochelle. Slepa ulica.
Mogoče so ji plačali, da izgine.
Super ti bo šlo. Ves čas bom ob tebi.
Ne pozabi, Ochoe ne bo tam,
zato lahko brez skrbi odgovarjaš na vprašanja.
- Prav, miška? - Ja.
Potim se. Imata gumico?
- Ali kaj? - Žal ne.
- Naj pogledam. - Hvala.
Ojej.
Mogoče tu.
- Ne bi rekla. - Nimaš je?
Na tla!
Streljanje pred sodiščem.
- Pošljite okrepitve. - Zarina!
- V redu sva. - Sta v redu?
V redu sva.
- Sta prepričani? Dobro. - Mojbog. Mojbog.
- Drek. - Pritiskaj.
Ravnateljica Pierre!
Mojbog. Eva.
- Eva, me slišiš? - Mojbog.
Je kdo videl strelca?
- Aames! Zadel jo je. - Pritiskaj.
- Ne zaspi. Močno pritiskaj. - Prav.
- Eva? - Ne zaspi.
Eva?
Prevedla Nena Lubej Artnak
ZA POMOČ SE OBRNITE NA APPLE.COM/HERETOHELP